Regio Pscoviensis

Rerum Moscoviticarum auctores varii..., Amstelodami 1600, p. 162; Respublica Moscoviae et urbes..., Lugduni Batavorum 1630, p. 38; Aurelii Palmieri Nomenclator litterarius theologiae orthodoxae Russicae ac Graecae recentioris, vol. I, 1910,  pp. 141, 165;  
Vel Pskovensis, — Alexandri Turgenev  Historica Russiae Monimenta..., vol. I, p. 268. Cf. binomina Meeksiella pskovensis, Ctenurella p., Ripidiorhynchus p., Irboskites p. (Russice Псковская область, tr. Pskovskaja oblast' ) est subiectum Foederationis Russicae, anno 1944 creatum, et ab anno 2000 in Districtum (Circulum) Foederalem Septentrio-Occidentalem Russicum inclusum. Cum regionibus Leninopolitana, Novogardiensi, Tueriensi et Smolenscensi Russiae atque cum Ruthenia Alba (regio Vitebscensis), Lettonia (Lettigallia) et Estonia contermina, aream 55 399 chm2 et circa 651 milia incolarum (anno 2015) habet. Caput regionis est Pscovia (Псков).

Hydrographia

In ripa lacus Peipus regio sita est et paludes habet maximas. Velica, flumen regionis maximum, in Peipum effunditur, Lovotis et Scholona in Ilmenum, Usviata, Polota et Drissa in Duinam Occidentalem, Pliussa in Narvam.

Urbes regionis

Pscovia urbs regionis capitalis haud longe ab ostio Velicae sita est. In parte regionis boreali Gdovia ad ripam Peipi silvosam et paludinosam stat. Ad occidentem a Pscovia prope ad fines Estonicas Isborscum arx vetustissima sita est et Petzuria cum monasterio Pscovocryptensi famoso. In parte regionis occidentali ad fines Lettonicas Sebesium situm est et Nevelia ad fines Albaruthenicas. Ostrovia et Opoca ad Velicam in media parte regionis sitae sunt. Urbes magnae partis regionis orientalis sunt Porchovia ad Scholonam et Magni Luki ad Lovotim.

 Notae 

 Nexus externi 

 Situs interretialis administrationis regionis Pscoviensis
!